Η περίπλοκη χημική δομή της ελαιοκανθάλης
Η **ελαιοκανθάλη** είναι ένα φαινυλαιθανοειδές, δηλαδή μία φυσική φαινολική ένωση που απαντάται στο εξαιρετικά παρθένο ελαιόλαδο. Φαίνεται ότι ευθύνεται για την αίσθηση καψίματος που εμφανίζεται στο πίσω μέρος του λαιμού όταν τέτοιο λάδι καταναλώνεται. Η ελαιοκανθάλη είναι ένας εστέρας της τυροσόλης και η χημική της δομή σχετίζεται με την ελευρωπαΐνη, που ανευρίσκεται επίσης στο ελαιόλαδο.

Η ελαιοκανθάλη έχει βρεθεί ότι έχει αντιφλεγμονώδεις και αντιοξειδωτικές ιδιότητες *in vitro*. Παρόμοια με τα κλασικά μη στεροειδή αντιφλεγμονώδη φάρμακα, είναι ένας μη εκλεκτικός αναστολέας της κυκλοοξυγενάσης (COX). 50 g ενός τυπικού εξαιρετικά παρθένου ελαιολάδου την ημέρα περιέχει μια ποσότητα ελαιοκανθάλης με παρόμοια *in vitro* αντιφλεγμονώδη δράση με το 1/10 της δόσης ιβουπροφαίνης για ενήλικες. Ως εκ τούτου, προτείνεται ότι η μακροχρόνια κατανάλωση μικρών ποσοτήτων μπορεί να συνεισφέρει στη χαμηλή συχνότητα εμφάνισης καρδιακών παθήσεων και νόσου Αλτσχάιμερ που σχετίζονται με τη μεσογειακή διατροφή.

Ωστόσο, τα 50 γραμμάρια είναι πολύ ελαιόλαδο για τους περισσότερους καταναλωτές. Επιπλέον, η απορρόφηση, ο μεταβολισμός και η κατανομή της ελαιοκανθάλης δεν είναι καλά χαρακτηρισμένα και δεν είναι γνωστό εάν αυτές οι *in vitro* επιδράσεις συμβαίνουν πράγματι στο σώμα.

Πρόσφατα έχει αποδειχθεί ότι η ελαιοκανθάλη παρουσιάζει δυνατότητες ως θεραπευτικός παράγων στη θεραπεία φλεγμονωδών εκφυλιστικών παθήσεων των αρθρώσεων. Η ελαιοκανθάλη αναστέλλει την επαγόμενη από το LPS παραγωγή ΝΟ σε μακροφάγους J774 χωρίς να επηρεάζει τη βιωσιμότητα των κυττάρων. Επιπλέον, αναστέλλει την έκφραση mRNA του MIP-1α και IL-6, καθώς και την πρωτεϊνική σύνθεση, τόσο στα χονδροκύτταρα ATDC5 όσο και στα μακροφάγα J774. Η ελαιοκανθάλη αναστέλλει επίσης την πρωτεϊνική σύνθεση IL-1β, TNF-α και GM-CSF από μακροφάγα που διεγείρονται από LPS.

Παραπομπές
----------

1. ↑  Beauchamp, G. K.; Keast, R. S.; Morel, D.; Lin, J.; Pika, J.; Han, Q.; Lee, C. H.; Smith, A. B. *και άλλοι*. (31 August 2005). «Extra-virgin olive oil mimics painkiller». *Nature* (Nature Publishing Group) **437** (7055): 45–6. doi:10.1038/437045a. PMID 16136122.
2. ↑  Beauchamp GK; Keast RS; Morel D *και άλλοι*. (September 2005). «Phytochemistry: ibuprofen-like activity in extra-virgin olive oil». *Nature* **437** (7055): 45–6. doi:10.1038/437045a. PMID 16136122. Bibcode: 2005Natur.437...45B.
3. ↑  Abuznait, AH; Qosa, H; Busnena, BA; El Sayed, KA; Kaddoumi, A (February 25, 2013). «Olive-Oil-Derived Oleocanthal Enhances β-Amyloid Clearance as a Potential Neuroprotective Mechanism against Alzheimer's Disease: In Vitro and in Vivo Studies.». *ACS Chemical Neuroscience* **4** (6): 973–82. doi:10.1021/cn400024q. PMID 23414128.
4. ↑  Fogliano, Vincenzo; Raffaele Sacchi (January 2006). «Oleocanthal in olive oil: Between myth and reality». *Molecular Nutrition & Food Research* **50** (1): 5–6. doi:10.1002/mnfr.200690002. PMID 16397870.
5. ↑  Iacono, A; Gómez, R; Sperry, J; Conde, J; Bianco, G; Meli, R; Gómez-Reino, JJ; Smith Ab, 3rd *και άλλοι*. (2010). «Effect of oleocanthal and its derivatives on inflammatory response induced by lipopolysaccharide in a murine chondrocyte cell line». *Arthritis and Rheumatism* **62** (6): 1675–82. doi:10.1002/art.27437. PMID 20201078.
6. ↑  Scotece, Morena; Gómez, Rodolfo; Conde, Javier; Lopez, Verónica; Gómez-Reino, Juan J.; Lago, Francisca; Smith, Amos B.; Gualillo, Oreste (2012). «Further evidence for the anti-inflammatory activity of oleocanthal: Inhibition of MIP-1α and IL-6 in J774 macrophages and in ATDC5 chondrocytes». *Life Sciences* **91** (23–24): 1229–35. doi:10.1016/j.lfs.2012.09.012. PMID 23044226.